wickkiey/tamil-wikipedia-chunked huggingface dataset:
# லெண்டு

**லெண்டு** (மலாய்; ஆங்கிலம்: *Lendu*; சீனம்:伦杜) என்பது மலேசியா, மலாக்கா, அலோர் காஜா மாவட்டத்தில் உள்ள ஒரு சிறிய நகரமாகும். மலாக்கா மாநகரத்தில் இருந்து 26 கி.மீ; அலோர் காஜா நகரத்தில் இருந்து 7 கி.மீ; தொலைவில் உள்ளது.  
இந்த நகரம் மஸ்ஜித் தானா நாடாளுமன்றத் தொகுதியிலும்; மஸ்ஜித் தானா சட்டமன்றத் தொகுதியிலும் அமைந்துள்ளது. இணந் நகரம் பரபரப்பு இல்லாத அமைதியான நகரமாக விளங்குகிறது.
# லெண்டு

## பொது

### கிராமங்கள்

- கம்போங் பாரு லெண்டு
- கம்போங் லெண்டு பெக்கான்
- கம்போங் லெண்டு தெங்கா
- கம்போங் லெண்டு டாலாம்
- கம்போங் லெண்டு ஈலிர்
- கம்போங் லெண்டு ஆயர் ஈத்தாம்
# லெண்டு

## பொது

### அருகாமை நகரங்கள்

- மஸ்ஜித் தானா
- ரெம்பியா
- கிளேமாக்
# லெண்டு

## கல்வி

- மாரா தொழில்நுட்ப பல்கலைக்கழகம் (மலாக்கா கிளை; அலோர் காஜா வளாகம்)
# லெண்டு

## சுற்றுலா

- ரப்பர் எஸ்கேப் சுற்றுலா வளாகம்
# வித்யாசாகர் மகளிர் கல்லூரி

**வித்யாசாகர் மகளிர் கல்லூரி** என்பது இந்தியாவின்  
மேற்கு வங்காளத்தின் கொல்கத்தாவில் 1961 ஆம் ஆண்டில் நிறுவப்பட்டதும் கொல்கத்தா பல்கலைக்கழகத்துடன் இணைக்கப்பட்டதுமான ஒரு மகளிர் கல்லூரியாகும்.
# வித்யாசாகர் மகளிர் கல்லூரி

## வரலாறு

கொல்கத்தா பெண்களின் கல்வித் தேவைகளைப் பூர்த்தி செய்வதற்காக ஒருங்கிணைந்த வித்யாசாகர் கல்லூரியில் 1931 ஆம் ஆண்டில் தனி மகளிர் பிரிவு தொடங்கப்பட்டது. 1960 ஆம் ஆண்டில் கல்லூரியின் மாணவிகளின் எண்ணிக்கை 1,189 ஆக உயர்ந்த காரணத்தால், கொல்கத்தா பல்கலைக்கழகத்துடன் இணைக்கப்பட்ட ஒரு முழு அளவிலான தனி கல்லூரியாக 1960 இல் நிறுவப்பட்டது.  
19 ஆம் நூற்றாண்டின் சிறந்த கல்வியாளரும் சமூக சீர்திருத்தவாதியும் நவீன வங்காளத்தின் முக்கிய கட்டிடக் கலைஞர்களில் ஒருவருமான பண்டிதர் ஈஸ்வர் சந்திர வித்யாசாகரின் பெண்கள் முன்னேற்ற திட்டங்களையும் இலட்சியங்களையும் கொள்கைகளையும் முன்னெடுத்துச் செல்ல உறுதிபூண்டு அதற்காகவே அவரது பெயரையும் கொண்டுள்ளது. இவர், பெண்களுக்கு கல்வி கற்றல் மட்டுமே அவர்களை சுயமரியாதை உள்ள மற்றும் சுதந்திரமாகனவர்களாக மாற்றவும், ஆணாதிக்கம் நிறைந்த ஒரு சமூகத்தில் சுயமரியாதையையும் நம்பிக்கையையும் வளர்க்கவும் உதவும் என எண்ணி அதற்காக பாடுபட்டுள்ளார். மேலும் 1856 ஆம் ஆண்டில் விதவை மறுமணச் சட்டம் XV ஐ முன்மொழிந்துள்ளார் என்பது குறிப்பிடத்தக்கது.
# வித்யாசாகர் மகளிர் கல்லூரி

## கல்லூரி பற்றி

இந்த வித்யாசாகர் மகளிர் கல்லூரி காலை நேரத்தில் மட்டுமே செயல்படும் கல்லூரி ஆகும். பட்டப்படிப்பு மட்டுமல்லாது இக்கல்லூரி பல்வேறு வகையான கல்வி மற்றும் வேலை சார்ந்த தொழில்முறை படிப்புகளையும் வழங்குகிறது . இக்கல்லூரி மூன்று வளாகங்களைக் கொண்டுள்ளது. இம்மூன்று வளாகங்களும் வங்காள மறுமலர்ச்சி இயக்கத்தின் மைய மண்டலமான வடக்கு கொல்கத்தாவின் மையத்தில் உள்ளது.  
- இதன் பிரதான வளாகம் கொல்கத்தா 6, சங்கர் கோஷ் லேனில் 39-வது இடத்திலும்,
- அதன் அடுத்த வளாகம் 8ஏ ஷிப்நாராயண் தாஸ் லேனிலும்,
- வித்யாசாகர் ஸ்மிருதி மந்திர் வளாகம், பண்டிதர் ஈஸ்வர் சந்திர வித்யாசாகரின் 36 வித்யாசாகர் தெருவில் உள்ள இல்லத்திலும் அமைந்துள்ளது.
# வித்யாசாகர் மகளிர் கல்லூரி

## துறைகள்

கலைப்பிரிவு  
- வங்காளம்(கவுரவம்)
- ஆங்கிலம் (கவுரவம்)
- கல்வி
- அரசியல் அறிவியல் (கவுரவம்)
- வரலாறு (கவுரவம்)
- சமூகவியல்
- திரைப்படப் படிப்புகள்
- பத்திரிக்கை
- தத்துவஞானி (கவுரவம்)
- புவியியல் (கவுரவம்)
- சமஸ்கிருதம்
- இந்தி (கவுரவம்)  
வணிகம்ப்பிரிவு  
- பொருளாதாரம் (கவுரவம்)  
அறிவியல் பிரிவு  
- உயிரியல்(கவுரவம்)
- கணிதவியல் (கவுரவம்)
- விலங்கியல் (கவுரவம்)
- சுற்றுச்சூழல் அறிவியல்
- இயற்பியல் (கவுரவம்)
- உடலியல் (கவுரவம்)
- வேதியியல்(கவுரவம்)
- மின்னணுவியல்
# வித்யாசாகர் மகளிர் கல்லூரி

## நூலகம்

இக்கல்லூரியில் இரண்டு நூலகங்கள் உள்ளன- (ஷிப்நாராயண் தாஸ் லேனில் உள்ள 8ஏ என்ற மூன்றாவது வளாகத்தில் அமைந்துள்ள ஒரு மத்திய நூலகம், 23,000 க்கும் மேற்பட்ட புத்தகங்கள் மற்றும் கட்டுரைகளுடன்) மற்றும் பிரதான வளாகத்தில் அமைந்துள்ள ஒரு கருத்தரங்கு நூலகம் (சுமார் 1000 குறிப்பு தொகுதிகளுடன்), இந்த கருத்தரங்கு நூலகம் முக்கியமாக மனிதநேயத் துறைக்கு உதவுகிறது. நூலகம் முழுமையான நூலக தற்செயல்பாட்டில் உள்ளது.
# வித்யாசாகர் மகளிர் கல்லூரி

## குறிப்பிடத்தக்க முன்னாள் மாணவர்கள்

- விவேக் குப்தா (அரசியல்வாதி) இந்தக் கல்லூரியின் தலைவர்.
- மாலா ராய், கொல்கத்தா தக்ஷின் மக்களவை உறுப்பினர்.
- பாவ்லி டாம், நடிகை.
# வித்யாசாகர் மகளிர் கல்லூரி

## சான்றிதழ் படிப்புகள்

- அழகுக்கலை பயிற்சி
- சமையல் பயிற்சி
- சித்திர வடிவமைப்பு பயிற்சி
# தாகூர் பஞ்சனன் மகிளா மகாவித்யாலயா

**தாகூர் பஞ்சனன் மகிளா மகாவித்யாலயா** என்பது மேற்கு வங்காளத்தின் கூச் பெகாரில் 1981 ஆம் ஆண்டில் நிறுவப்பட்ட ஓர் இளங்கலைக்கான பெண்கள் கல்லூரியாகும். பல்வேறு பிரிவுகளில்இளங்கலைக் கல்வியை பயிற்றுவிக்கும் வழங்கும் இக்கல்லூரி கூச் பெகர் பஞ்சனன் பர்மா பல்கலைக்கழகத்துடன் இணைக்கப்பட்டுள்ளது மேலும் தேசிய மதிப்பீடு மற்றும் தரச்சான்று அவையால் (NAAC) C + என தரமதிப்பிடப்பட்டு, அங்கீகாரம் பெற்றுள்ளது.  
கூச் பெகாரைச் சேர்ந்த ராஜ்பன்ஷி இனத்தலைவரும் சமூக சீர்திருத்தவாதியுமான **ரே சாஹேப் தாக்கூர் பஞ்சனன் பர்மாவைப்** பெருமைப்படுத்தும் விதமாக அவரது பெயர் இக்கல்லூரிக்கு வைக்கப்பட்டுள்ளது.  
கூச் பெகர் மாவட்டத்தில் உள்ள ஒரே பெண்கள் கல்லூரியான இது **மகிளா கல்லூரி கூச் பெஹார்** என்றும் அழைக்கப்படுகிறது. பெண்களுக்கு முழுமையான மற்றும் சமமான சிறந்த கல்வியை வழங்குவதையும் அரசியல், பொருளாதார, சமூக மற்றும் கலாச்சார அளவில் தேசியப் பிராந்திய மற்றும் சர்வதேச மட்டங்களில் பெண்கள் பங்களிக்கவும் இக்கல்லூரி பாடுபடுகிறது.
# தாகூர் பஞ்சனன் மகிளா மகாவித்யாலயா

## வரலாறு

தாகூர் பஞ்சனன் மகிளா மகாவித்யாலயா 18 செப்டம்பர் 1981 இல் நிறுவப்பட்டது, ஆரம்பத்தில் வடக்கு வங்காள பல்கலைக்கழகத்துடன் இணைக்கப்பட்டிருந்த இக்கல்லூரி தற்போது கூச் பெகர் பஞ்சனன் பர்மா பல்கலைக்கழகத்துடன் இணைக்கப்பட்டுள்ளது. **கூச் பெஹார் பஞ்சனன் பர்மா உமிவர்சிட்டி** என்ற அமைப்பின் நிர்வாகத்தின் கீழ் இக்கல்லூரி இயங்கிவருகிறது. கல்லூரியைச் சுற்றியுள்ள பகுதியின் பெண்களிடையே மேம்பட்ட கல்வியைப் பரப்புவதையும், அவர்களைப் பொருளாதார ரீதியாகத் தன்னிறைவு பெறச் செய்வதையும் நோக்கமாகக் கொண்டு இக்கல்லூரி பயிற்றுவிக்கிறது.
# தாகூர் பஞ்சனன் மகிளா மகாவித்யாலயா

## துறைகள்

கலைப்பிரிவு  
- ஆங்கிலம்
- வங்காளம்
- வரலாறு
- தத்துவம்
- அரசியல் அறிவியல்
- பொருளாதாரம்
- புவியியல்
- சமஸ்கிருதம்
- கல்வி
# தாகூர் பஞ்சனன் மகிளா மகாவித்யாலயா

## அங்கீகாரம்

இக்கல்லூரி, டிசம்பர் 1993 ஆம் ஆண்டில் பல்கலைக்கழக மானியக் குழு (இந்தியா)வின் பிரிவு 2 (எஃப்) மற்றும் 12 (பி) கீழ் அங்கீகாரத்தைப் பெற்றுள்ளது. மேலும் 2004 ஆம் ஆண்டில் தேசிய மதிப்பீடு மற்றும் தரச்சான்று அவை<nowiki/>யால் சி + தரமதிப்பீடு பெற்று அங்கீகரிக்கப்பட்டுள்ளது.
# விக்டோரியா நிறுவனம் (கல்லூரி)

விக்டோரியா நிறுவனம்(கல்லூரி) என்பது இந்தியாவின் மேற்கு வங்காளத்தின் கொல்கத்தாவில் 1932 ஆம் ஆண்டில் நிறுவப்பட்டதும் கொல்கத்தா பல்கலைக்கழகத்துடன் இணைக்கப்பட்டுள்ளதுமான பழமையான இளங்கலை மகளிர் கல்லூரிகளில் ஒன்றாகும்.  
கல்வியின் மூலம் பெண்களுக்கு அதிகாரம் அளிப்பதும், முன்னேற்றம் மற்றும் தன்னம்பிக்கை உணர்வை அவர்களிடம் வளர்ப்பதும் இக்கல்லூரியின் நோக்கமாகும். கொல்கத்தா பல்கலைக்கழகத்தால் பரிந்துரைக்கப்பட்ட சீரான பாடத்திட்டம் மூலம் பட்டப்படிப்போடு, கூடுதல் படிப்புகள் மற்றும் சான்றிதழ் திட்டங்களும் இக்கல்லூரியில் பயிற்றுவிக்கப்படுகிறது.
# விக்டோரியா நிறுவனம் (கல்லூரி)

## துறைகள்

### அறிவியல் பிரிவு

- வேதியியல்
- கணிதம்
- உளவியல்
- இயற்பியல்
- தாவரவியல்
- விலங்கியல்
- புவியியல்
- பொருளாதாரம்
# விக்டோரியா நிறுவனம் (கல்லூரி)

## துறைகள்

### கலை மற்றும் வணிகப்பிரிவு

- வங்காளம்
- ஆங்கிலம்
- சமஸ்கிருதம்
- உருது
- வரலாறு
- அரசியல் அறிவியல்
- தத்துவம்
- வணிகம்
# விக்டோரியா நிறுவனம் (கல்லூரி)

## அங்கீகாரம்

இக்கல்லூரி பல்கலைக்கழக மானியக் குழுவின் பிரிவு 2 எஃப் மற்றும் 12 பி இன் கீழ் அங்கீகரிக்கப்பட்டுள்ளது . 2016 ஆண்டில், இது தேசிய மதிப்பீடு மற்றும் அங்கீகார அவையால் (என்ஏஏசி) பி+ தரத்தை பெற்று அங்கீகாரமடைந்தது.
# பெண்கள் கிறித்தவக் கல்லூரி, கொல்கத்தா

**பெண்கள் கிறித்தவக் கல்லூரி, கொல்கத்தா** என்பது இந்தியாவின் மேற்கு வங்காளத்தின் தெற்கு கொல்கத்தாவில் 1945 ஆம் ஆண்டில் துவங்கப்பட்ட பெண்களுக்கான இளங்கலை கல்லூரியாகும். இளங்கலை மற்றும் சான்றிதழ் படிப்புகளை பயிற்றுவிக்கும் இக்கல்லூரியானது கொல்கத்தா பல்கலைக்கழகத்துடன் இணைக்கப்பட்டுள்ளது.
# பெண்கள் கிறித்தவக் கல்லூரி, கொல்கத்தா

## வரலாறு

வங்காள மொழி பேசும் இந்திய கிறிஸ்தவர்களின் கல்விக்காக 19 ஜூலை 1945 அன்று செல்வி ஸ்டெல்லா போஸ் மற்றும் செல்வி நிராஜ்பாஷினி ஷோம் ஆகிய இரண்டு தொலைநோக்கு கல்வியாளர்களால் நிறுவப்பட்டது. லண்டன் மிஷனரி இயக்கம் இக்கல்லூரியின் தற்போதைய கட்டிடத்தின் முதல் மாடியில் உள்ள தரை தளத்தையும் இரண்டு அறைகளையும் ஒரு வருடத்திற்கு இலவசமாக பயன்படுத்த அனுமதித்தது. அதிலே கலைப்பிரிவில் இடைநிலை (ஐ. ஏ.) பாடநெறி 1945-'46 ஆண்டில் மூன்று மாணவர்களுடன் தொடங்கப்பட்டுள்ளது, ஆண்டின் முடிவில் இந்த எண்ணிக்கை இருபத்தி இரண்டு ஆக உயர்ந்ததன் அடிப்படையில் 1947-48 ஆம் ஆண்டில் ஐ. ஏ. படிப்புக்கும், 1948-49 ஆம் ஆண்டில் பி. ஏ. பாடத்திற்கும் கல்கத்தா பல்கலைக்கழகத்தின் அங்கீகாரம் வழங்கப்பட்டுள்ளது. சரோஜ் நளினி நினைவு நிறுவனம், ஆக்ஸ்போர்டு இயக்கத்தின் சகோதரிகள், ஆகிய தொண்டு நிறுவனங்கள் இக்கல்லூரிக்கு தளபாடங்களையும், புத்தகங்களையும் நன்கொடையாக வழங்கியுள்ளது, வாடகைக்கு இருந்த அதே இடத்தை லண்டன் மிஷனரி இயக்கத்திடமிருந்து ஆறு கோட்டா நிலம் மற்றும் கட்டிடத்தை 1952 மே மாதம் ரூ. 30,000/- க்கு நிர்வாகம் விலைக்கு வாங்கியது மேலும் ஏழு ஆண்டுகளுக்குப் பிறகு இரண்டு புதிய வளாகங்களையும் கையகப்படுத்தி தற்போதைய வளாகங்கள் நிறுவப்பட்டுள்ளது. மெதடிஸ்ட் மிஷன், பாப்டிஸ்ட் மிஷன் மற்றும் சர்ச் ஆஃப் இங்கிலாந்து போன்ற நன்கொடையாளரிடமிருந்தும் மாநில அரசிடமிருந்தும் நிதி உதவி பெறப்பட்டு பல்கலைக்கழக மானியக் குழு உதவியுடன் பி. ஏ. படிப்புக்கான கூடுதல் கட்டடம் மற்றும் அரங்க மண்டபம் ஆகியவைகள் கட்டப்பட்டுள்ளது.  
சாதி, மதம் அல்லது வர்க்கத்தின் அடிப்படையில் பாகுபாடு காட்டாமல், பல்வேறு சமூக, பொருளாதார மற்றும் மதப் பின்னணியைச் சேர்ந்த இளம் பெண்களுக்கு மதிப்பு அடிப்படையிலான கல்வியை வழங்குவதில் பெரும் பங்கு வகிக்கும் ஒரு உள்நாட்டு கல்வி நிறுவனமாக இது இருந்து வருகிறது. தேவையான அனைத்து தொழில்நுட்ப, இணை பாடத்திட்ட மற்றும் கூடுதல் பாடத்திட்ட திறன்களையும் பயன்படுத்தி பயிற்றுவிக்கபடுகிறது.  
ஆரம்பத்திலிருந்தே கல்லூரியில் பெண்களுக்கான விடுதி இயங்கிவருகிறது, இது வெளிமாநில மாணவர்களுக்கு ஒரு வரப்பிரசாதமாகும். தற்போது கல்லூரியில் ஒரு சிறிய தேவாலயம், ஒரு கணினி பயிற்சி மையம், ஒரு மத்திய நூலகம், ஒரு கருத்தரங்கு மண்டபம் மற்றும் ஒரு ஆடியோ-காட்சி அறை அடங்கிய மூன்று வளாகக் கட்டிடங்கள் உள்ளன.
# பெண்கள் கிறித்தவக் கல்லூரி, கொல்கத்தா

## படிப்புகள்

வங்காளம், அரசியல் அறிவியல், சமூகவியல், கல்வி, தத்துவம், சமஸ்கிருதம், வரலாறு, புவியியல், கணிதம் மற்றும் பொருளாதாரம் போன்ற பல்வேறு பாடங்களில் இளங்கலை (கவுரவ மற்றும் பொது) பட்டப்படிப்புகளை வழங்கும் கலை மற்றும் அறிவியல் பிரிவுகள் இந்த கல்லூரியில் உள்ளன. அத்தோடு நேதாஜி சுபாஷ் திறந்தநிலைப் பல்கலைக்கழகத்தின் (என்எஸ்ஓயு) ஆதரவின் கீழ் தொலைதூரக் கல்வியில் முதுகலை படிப்புகளாக ஆங்கிலம், பெங்காலி, கணிதம், அரசியல் அறிவியல், வரலாறு, சமூகப் பணி மற்றும் ஆங்கில மொழி கற்பித்தல் (ஈஎல்டி) ஆகியவையும் பயிற்றுவிக்கப்படுகின்றன. வங்காளத்தில் 2 ஆண்டு முதுகலை படிப்புக்கும், என்எஸ்ஓயு-இன் கீழ் 1 ஆண்டு பட்டயப் படிப்புக்கும் ஒரே ஆய்வு மையமாக இந்த கல்லூரி மட்டுமே இயங்குகிறது.  
இக்கல்லூரியில் வங்காளம், ஆங்கிலம், சமஸ்கிருதம், வரலாறு, அரசியல் அறிவியல், தத்துவம், கல்வி மற்றும் சமூகவியல் ஆகிய ஆறு கலைப் பிரிவுகளும், பொருளாதாரம், புவியியல் மற்றும் கணிதம் ஆகிய மூன்று அறிவியல் பிரிவுகளும் உள்ளன.
# பெண்கள் கிறித்தவக் கல்லூரி, கொல்கத்தா

## படிப்புகள்

### மத்திய நூலகம்

இக்கல்லூரி கட்டிடத்தின் சி பிளாக்கில் மத்திய நூலகம் அமைந்துள்ளது. 1945 ஆம் ஆண்டில் கல்லூரி நிறுவப்பட்டதிலிருந்தே மகளிர் கிறிஸ்தவ கல்லூரி நூலகமும் இயங்கிவருகிறது. கோஹா நூலக மென்பொருளுடன் முழுமையாக தானியங்கி மயமாக்கப்பட்ட இது நிறுவனத்தின் கற்றல் வளங்களின் மையமாக உள்ளது. இங்கு கற்பிக்கப்படும் பாடங்களுக்கான புத்தகங்கள், அகராதிகள், கலைக்களஞ்சியங்கள், ஆண்டு புத்தகம், மக்கள் தொகைக் கணக்கெடுப்பு கையேடு , மேற்கோள் புத்தகங்களின் தொகுப்பு என அனைத்து பிரிவுகளிலும் உள்ள பல்வேறு தலைப்புகளில் சுமார் 25,801 புத்தகங்களின் வளமான சேகரிப்பு இந்நூலகத்தில் உள்ளது.
# பெண்கள் கிறித்தவக் கல்லூரி, கொல்கத்தா

## சங்கங்கள்

கல்லூரியின் மாணவர்கள் கல்வித் துறையில் மட்டுமல்லாமல், பெண்கள் நலன், சுற்றுச்சூழல் பிரச்சினைகள், வறுமை ஒழிப்பு போன்ற துறைகளிலும் சமூகத்திற்கு சேவை செய்ய பல்வேறு பிரிவுகள், அலகுகள் மற்றும் சங்கங்கள் உள்ளன.  
- தேசிய சேவைத் திட்டம் (என். எஸ். எஸ்.)
- சுற்றுச்சூழல் சங்கம்
- பெண்கள் படிப்பரங்கம்
- திரைப்படக் கழகம்
- விவாதக் கழகம்
- நிகழ்த்து கலைப் பிரிவு
- வழிகாட்டல், ஆலோசனை மற்றும் வேலைவாய்ப்பு பிரிவு
- கருத்தரங்கு மற்றும் ஆராய்ச்சி பிரிவு
- மக்கள் தொடர்பு குழு
- உள் புகார்கள் குழு  
==அங்கீகாரம்
கல்வி நிறுவனங்களை மதிப்பீடு செய்யும் தன்னாட்சி அமைப்பான தேசிய மதிப்பீடு மற்றும் அங்கீகார கவுன்சில் மூலம் இது ஒரு *ஏ* தரக்கல்லூரியாக மதிப்பிடப்பட்டுள்ளது. தன்னாட்சி கொண்ட கிறிஸ்தவ அமைப்பான **வங்காள கிறிஸ்துவ அவையின்** ஆதரவின் கீழ் செயல்படும், இக்கல்லூரி பல்கலைக்கழக மானியக் குழுவால் மானிய உதவிகள் வழங்கப்பட்டு அங்கீகரிக்கப்பட்டுள்ளது.
# மகளிர் கல்லூரி, கொல்கத்தா

**மகளிர் கல்லூரி, கொல்கத்தா** என்பது இந்தியாவின் மேற்கு வங்காளத்தின் கொல்கத்தாவில் 1937 ஆண்டில் நிறுவப்பட்ட ஒரு இளங்கலை மற்றும் முதுகலை மகளிர் கல்லூரியாகும். *உயர் கல்வியின் மூலம் பெண்களுக்கு அதிகாரம் அளித்தல்* என்ற குறிக்கோளுடன் நிறுவப்பட்ட இக்கல்லூரியானது கொல்கத்தா பல்கலைக்கழகத்தால் இணைக்கப்பட்டுள்ளது .
# மகளிர் கல்லூரி, கொல்கத்தா

## வரலாறு

இங்கிலாந்தின் இலண்டனில் முதுகலையும், முனைவர் பட்டமும் பெற்றுவிட்டு இந்தியா திரும்பிய திரேந்திர லால் தே என்பவரால் ஜூலை 2, 1937 துவங்கப்பட்ட இக்கல்லூரி, டிசம்பர் 1982 ஆம் ஆண்டில் தான், கல்லூரி தற்போது இயங்கும் பி-29, க்ஷிரோட் வித்யாவினோத் அவென்யூ,பாக்பஜார்,700003 என்ற கட்டிடத்திற்க்கு மாறியது. அதுவரை பல்வேறு தற்காலிக இடங்களிலேயே இயங்கி வந்துள்ளது.
# மகளிர் கல்லூரி, கொல்கத்தா

## துறைகள்

### அறிவியல் பிரிவு

- வேதியியல்
- கணிதம்
- புவியியல்
- உளவியல்
- உணவு மற்றும் ஊட்டச்சத்து
- விலங்கியல்
# மகளிர் கல்லூரி, கொல்கத்தா

## துறைகள்

### கலைப் பிரிவு

- வங்காளம்
- ஆங்கிலம்
- சமஸ்கிருதம்
- ஹிந்தி
- வரலாறு
- அரசியல் அறிவியல்
- தத்துவம்
- பொருளாதாரம்
- கல்வி
- பத்திரிகை மற்றும் மக்கள் தொடர்பு
- சமூகவியல்
- இசை.
# மகளிர் கல்லூரி, கொல்கத்தா

## அங்கீகாரம்

கொல்கத்தாவின் இந்த மகளிர் கல்லூரிக்கு தேசிய மதிப்பீடு மற்றும் அங்கீகார கவுன்சில் (என்ஏஏசி) **பி + +** தரத்தை வழங்கி அங்கீகரித்துள்ளது.மேலும் பல்கலைக்கழக மானியக் குழுவினாலும் அங்கீகரிக்கப்பட்டுள்ளது.
# உல்ஹாஸ் அஸ்னோத்கர்

**உல்ஹாஸ் அஸ்னோத்கர்** ஒரு இந்திய அரசியல்வாதி ஆவார்.. இவர் 1999 கோவா சட்டமன்றத் தேர்தலில் பாரதிய ஜனதா கட்சியின் உறுப்பினராக அல்டோனாவிலிருந்து கோவா சட்டமன்றத்திற்குத் தேர்ந்தெடுக்கப்பட்டார். இவர் திசம்பர் 1999 முதல் பிப்ரவரி 2002 வரை கோவா சட்டமன்றத்தின் துணை சபாநாயகராக இருந்தார்
# நாரி முக்தி சங்கம்

**நாரி முக்தி சங்கம்** (*Nari Mukti Sangh* ) என்பது இந்தியாவில் இயங்கி வரும் ஒரு பெண்கள் அமைப்பாகும். பீகார் மற்றும் சார்க்கண்டில் இந்த அமைப்பின் ஆதரவாளர்களின் தளம் உள்ளது. இந்த அமைப்பு மார்ச் 1990 இல், கிரீதிக்கிலுள்ள தலேகோச்சாவில் நடந்த பெண்கள் மாநாட்டின் போது நிறுவப்பட்டது. மாநாட்டில் பெண்கள் எதிர்கொள்ளும் சுரண்டல், அடக்குமுறை மற்றும் அட்டூழியங்களுக்கு எதிராக போராட வருமாறு அழைப்பு விடுக்கப்பட்டது. மாநாட்டில் அமைப்பின் செயற்குழுவும் தேர்ந்தெடுக்கப்பட்டது. அதன் தலைவர், செயலாளர் மற்றும் பொருளாளர் உட்பட ஏழு உறுப்பினர்கள் அப்போது தேர்ந்தெடுக்கப்பட்டனர்.
தற்போது, நாரி முக்தி சங்கம் பீகார், சத்தீசுகர், சார்க்கண்டு, மேற்கு வங்காளம் மற்றும் தில்லி ஆகிய மாநிலங்களிலிருந்து கணிசமான உறுப்பினர்களைக் கொண்டுள்ளது. மேலும் இது இந்தியாவை "அரை நிலப்பிரபுத்துவ " நாடு என்று விவரிக்கிறது. " அரசின் தீவிரமான மாற்றம் இல்லாமல், பெண் விடுதலை சாத்தியமில்லை" என்றும் கூறுகிறது.
# நாரி முக்தி சங்கம்

## நோக்கங்கள் மற்றும் செயல்பாடுகள்

இந்த அமைப்பு "பெண்களின் குரலுக்கான இடத்தை" உருவாக்க பாடுபடுகிறது மற்றும் " பொருளாதாரம், அரசியல் மற்றும் சமூக செயல்பாடு மற்றும் முடிவெடுக்கும் செயல்முறைகளில் " பங்கேற்க அவர்களை ஊக்குவிக்கிறது.  
இந்த அமைப்பு இந்தியப் பொதுவுடமைக் கட்சியின் (மாவோயிஸ்ட்) "முன்னணி அமைப்பு" என உள்துறை அமைச்சகத்தால் நம்பப்படுகிறது. மேலும் மாவோயிச ஒருங்கிணைப்பு மையத்தின் ஓர் அங்கமாகவும் பார்க்கப்படுகிறது.
# நாரி முக்தி சங்கம்

## இதனையும் காண்க

- மகிளா ஆத்ம ரக்சா சமிதி
- இந்திய மகளிர் தேசிய கூட்டமைப்பு
# மகிளா ஆத்ம ரக்சா சமிதி

**மகிளா ஆத்ம ரக்சா சமிதி** (* Mahila Atma Raksha Samiti *) ( *மார்ஸ்* எனவும் அறியப்படுகிறது) 'பெண்கள் சுய-பாதுகாப்பு சங்கம் ) என்பது இந்தியாவின் வங்காளத்தில் செயல்படும் ஒரு பெண்கள் இயக்கமாகும். இது இந்தியப் பொதுவுடைமைக் கட்சியுடன் இணைக்கப்பட்ட ஒரு பொதுமக்கள் அமைப்பாகும்.
# மகிளா ஆத்ம ரக்சா சமிதி

## நிறுவுதல்

மகிளா ஆத்ம ரக்சா சமிதி 1942 இல், இரண்டாம் உலகப் போரின் நடுவிலும், பெரும் வங்காளப் பஞ்சத்தின் முன்பும் நிறுவப்பட்டது. கிராமப்புறங்களில் ஏற்பட்ட பஞ்சத்தில் பாதிக்கப்பட்டு அங்கிருந்து இருந்து வெளியேறும் பெண்களால் கொல்கத்தா நகரம் நிரம்பியது. மேலும் அவர்கள் பாலியல் சுரண்டலுக்கு இரையாகினர். (அவர்கள் இராணுவ முகாம்களுக்கு அனுப்பப்பட்டனர் அல்லது தானாக்வோ அல்லது கட்டாயத்தின் பேரிலோ விபச்சாரத்தில் ஈடுபடுத்தப்பட்டனர்). கொல்கத்தாவின் விபச்சார விடுதிகளில் பெண்களின் எண்ணிக்கை இரட்டிப்பாகியது. மகாலனோபிசு சிலகாலம் மகிளா ஆத்ம ரக்சா சமிதியின் தலைவராக பணியாற்றினார்.
# மகிளா ஆத்ம ரக்சா சமிதி

## ஆரம்பகால போராட்டங்கள்

மகிளா ஆத்ம ரக்சா சமிதி, இந்திய சுதந்திரத்திற்கான போராட்டத்தை ஆதரித்தது. பெண்களுக்கு தற்காப்பு பற்றி அறிவுறுத்தியது. பாசிசத்திற்கு எதிராக எச்சரித்தது. அரசியல் கைதிகளை விடுவிக்கக் கோரியது மற்றும் மக்களை பட்டினியிலிருந்து பாதுகாக்கவும் முயன்றது. இந்த அமைப்பு பஞ்சத்தால் பாதிக்கப்பட்ட சமூகங்களுக்கு நிவாரண நடவடிக்கைகளைத் திரட்டியது. 1943 ஆம் ஆண்டு மார்ச் 17 ஆம் தேதி, உணவுப் பொருட்களின் விலை உயர்வை எதிர்த்து 5,000 பெண்களைத் திரட்டி வங்காள சட்டமன்றத்திற்கு அணிவகுத்துச் சென்றனர். 27 ஏப்ரல் 1949 அன்று அரசியல் கைதிகளின் உண்ணாவிரதப் போராட்டத்திற்கு ஆதரவாக வங்காளப் பெண்கள் தற்காப்பு சங்கம் கொல்கத்தாவில் ஒரு பேரணியை ஏற்பாடு செய்தது. பவ்பஜாரில் நடந்த ஆர்ப்பாட்டத்தின் மீது காவலர்கள் துப்பாக்கிச் சூடு நடத்தியதில் 6 பேர் கொல்லப்பட்டனர்.  
ஏப்ரல் 1954 வாக்கில் வங்காளப் பெண்கள் தற்காப்பு சங்கம் 18,000 உறுப்பினர்களைக் கொண்டிருந்தது. இவர்களில் பெரும்பான்மையானவர்கள் வேளாண்மையை அடிப்படையாகக் கொண்டவர்கள் அல்லது சணல் ஆலைகளில் பணிபுரிந்தவர்கள். சங்கம், இரண்டு மாதங்களுக்குப் பிறகு இந்தியப் பெண்களின் தேசிய கூட்டமைப்புக்கான முன்முயற்சியை எடுத்தது.
# மகிளா ஆத்ம ரக்சா சமிதி

## இதனையும் காண்க

- கிரந்திகாரி ஆதிவாசி மகிளா சங்கதன்
- நாரி முக்தி சங்கம்
# சந்தீப் தீக்சித்து

**சந்தீப் தீக்சித்து** (*Sandeep Dikshit*) இந்தியாவைச் சேர்ந்த ஓர் அரசியல்வாதியாவார். 1964 ஆம் ஆண்டு ஆகத்து மாதம் 15 ஆம் தேதியன்று இவர் பிறந்தார். இந்திய அரசியல்வாதி, மேம்பாட்டு மேலாளர் மற்றும் கல்வியாளர் என பன்முகங்களால் அறியப்படுகிறார். தில்லியின் முன்னாள் முதல்வர் சீலா தீட்சித்தின் மகன் என்றும் அறியப்படுகிறார். இந்தியாவின் 15 ஆவது மக்களவையில் இவர் உறுப்பினராக இருந்தார். தில்லியின் கிழக்கு தில்லி தொகுதியை பிரதிநிதித்துவப்படுத்தினார். இந்திய தேசிய காங்கிரசு கட்சியின் உறுப்பினராக அரசியலில் செயல்பட்டார்.
# சந்தீப் தீக்சித்து

## ஆரம்ப கால வாழ்க்கை

தில்லியின் முன்னாள் முதலமைச்சாரான சீலா தீக்சித்து மற்றும் உத்தரப்பிரதேச மாநிலத் தொகுதியின் இந்திய ஆட்சிப்பணி அலுவலர் வினோத் தீக்சிக்கு தம்பதியினருக்கு இவர் மகனாப் பிறந்தார்.
# சந்தீப் தீக்சித்து

## தொழில்

அரியானா மாநிலத்தின் சோனிபத் நகரத்திலுள்ள ஓபி இயிண்டால் குளோபல் பல்கலைக்கழகத்தில் ஆசிரிய உறுப்பினராக இருந்தார்.  
2017 ஆம் ஆண்டு சூன் மாதத்தில் அவர் இந்திய இராணுவத் தளபதி பிபின் ராவத்தின் நடத்தையை "தெருவில் ஒரு குண்டர்" என்ற நடத்தைக்கு ஒப்பிட்டு ஒரு சர்ச்சையைத் தூண்டினார், பின்னர் சமூக ஊடகம் மூலம் மன்னிப்பு கேட்டார்.
# சந்தீப் தீக்சித்து

## தனிப்பட்ட வாழ்க்கை

சந்தீப் தீக்சித்து மோனா தீக்சித்து என்ற பெண்ணை மணந்தார்.<ref name="india.gov.in">இவர்களுக்கு ஒரு மகள் உள்ளார்.
# சீமா ரிசுவி

**சீமா ரிசுவி** (*Seema Rizvi*) இந்தியாவைச் சேர்ந்த ஓர் அரசியல்வாதியாவார். உத்தரபிரதேச மாநிலத்தில் பாரதிய சனதா கட்சியின் தலைவராக இவர் இருந்தார். உத்தரபிரதேச சட்ட மேலவை உறுப்பினராகவும் இருந்தார். 2002 ஆம் ஆண்டு மே மாதம் 3 ஆம் தேதி முதல் 2003 ஆம் ஆண்டு ஆகத்து மாதம் 29 ஆம் தேதி வரை மாயாவதி தலைமையிலான அமைச்சகத்தில் மின்னணுவியல் மற்றும் தகவல் தொழில்நுட்பத்திற்கான தனி பொறுப்புடன் மாநில அமைச்சராகப் பணியாற்றினார் இலக்னோ பல்கலைக்கழகத்தின் உருது மொழி துறையில் பேராசிரியராக இருந்தார்.  
ஆகஸ்ட் 11, 2009 ஆம் ஆண்டு ஆகத்து மாதம் 11 ஆம் தேதியன்று ரிசுவிக்கு மூளையில் ரத்தக்கசிவு ஏற்பட்டு சட்டமன்றத்தில் தனது இருக்கையில் சரிந்து விழுந்து இறந்துவிட்டதாக அறிவிக்கப்பட்டது.
# முகம்மது அமீது அலி

**முகம்மது அமீது அலி** (*Muhammad Hamid Ali*) கிழக்கு பாக்கித்தானின் முன்னாள் ஆளுநராக இருந்தவர் ஆவார்.
# முகம்மது அமீது அலி

## ஆரம்ப கால வாழ்க்கை

முகமது அமீது அலி 1906 ஆம் ஆண்டு செப்டம்பர் மாதம் 4 ஆம் தேதியன்று பிரித்தானிய இராச்சியத்தின் ஆக்ரா மற்றும் அவுத் ஐக்கிய மாகாணங்களின் இலக்னோவில் பிறந்தார். 1931 ஆம் ஆண்டு அக்டோபர் 13 ஆம் தேதியன்று இவர் இந்தியக் குடிமைப் பணியில் சேர்ந்தார்.
# முகம்மது அமீது அலி

## தொழில் வாழ்க்கை

இந்தியாவின் பல்வேறு குடிமைப் பதவிகளின் உட்பிரிவுகள் மற்றும் மாவட்டங்களுக்கு நியமிக்கப்பட்டு பணிபுரிந்தார். மாநிலத்தின் துணைப் போக்குவரத்து ஆணையராகவும், துணைச் செயலாளராகவும் பணியாற்றினார். 1946 ஆம் ஆண்டு சனவரி மாதம் 28 ஆம் தேதியில் இவர் பிரதமரின் அலுவலகத்தில் இணைச் செயலாளராக இருந்தார். 1946 ஆம் ஆண்டு நவம்பர் மாதம் 14 ஆம் தேதியில் கூடுதல் செயலாளராகப் பதவி உயர்வு பெற்றார். 1947 ஆம் ஆண்டு ஆகத்து மாதம் 15 ஆம் தேதியில் கிழக்கு வங்காள அரசாங்கத்தில் நிதி மற்றும் வருவாய் துறையின் செயலாளராகச் சேர்ந்தார். தலைமைச் செயலாளராகவும் பதவி உயர்வு பெற்றார்.  
1958 ஆம் ஆண்டு ஏப்ரல் மாதம் முதல் தேதி முதல் 3 மே 1958 ஆம் ஆண்டு வரை கிழக்கு பாக்கித்தானின் தற்காலிக ஆளுநராக இருந்தார். இவரது பதவிக்காலம் முடிந்ததும் மீண்டும் தலைமைச் செயலாளர் பதவிக்குத் திரும்பினார்.
# ஸ்ரீமதி சுந்தரவல்லி நினைவுப் பள்ளி

** ஸ்ரீமதி சுந்தரவல்லி நினைவுப் பள்ளி** (Srimathi Sundravalli Memorial School) சென்னையின்பெருங்களத்தூரில் அமைந்துள்ள ஒரு பள்ளியாகும். பள்ளி நடுவண் இடைநிலைக் கல்வி வாரியப் பாடப்பிரிவைப் பின்பற்றுகிறது. பள்ளிக்கு அதன் நிறுவனர் திரு.கே.சந்தானத்தின் தாயார் ஸ்ரீமதி சுந்தரவல்லி என்பவரின் பெயரிடப்பட்டது.  
1986 ஆம் ஆண்டு ஜூன் 11 ஆம் தேதி கல்வியாளர் மறைந்த குலபதி டாக்டர் பாலகிருஷ்ண ஜோஷி அவர்களால் திருப்பெரும்புதூர் வரத எத்திராஜ ஜீயர் சுவாமிகள் முன்னிலையில் பள்ளி திறக்கப்பட்டது. இது இருபாலரும் படிக்கும் பள்ளியாகும். இங்கு மழலையர் முதல் 12 வரை வகுப்புகள் உள்ளன. மேலும் இது புது தில்லி,நடுவண் இடைநிலைக் கல்வி வாரித்துடன் இணைக்கப்பட்டுள்ளது.
# லுபோக் சீனா

**லுபோக் சீனா** (மலாய்; ஆங்கிலம்: *Lubuk China*; சீனம்:卢布克 中国) என்பது மலேசியா, மலாக்கா, அலோர் காஜா மாவட்டத்தில் உள்ள ஒரு சிறிய நகரமாகும். மலாக்கா மாநகரத்தில் இருந்து 36 கி.மீ; தொலைவில்; மலாக்கா, நெகிரி செம்பிலான் மாநிலங்களின் எல்லையில் அமைந்து உள்ளது.  
இந்த நகரம், மலாக்கா மாநிலத்தில் அமைந்து இருந்தாலும்; நெகிரி செம்பிலான் மாநிலத்திற்கு மிக அருகில் இருப்பதால் இங்குள்ள மக்கள் நெகிரி மலாய் மொழியைப் பயன்படுத்துவது வழக்கமாக உள்ளது.
# லுபோக் சீனா

## பொது

உள்ளூர் புராணக் கதைகளின்படி, லுபோக் சீனா எனும் பெயர், முதன்முதலில் இங்கு குடியேறிய சீனர்களின் கதையைப் பற்றியது ஆகும். மலாய் மொழியில் லுபோக் (*Lubuk*) என்றால் குழி அல்லது பள்ளம் என்று பொருள்படும்.  
சுங்கை ரெம்பாவ் ஆற்றில் ஒரு பெரிய படகைப் பயன்படுத்தி வீட்டிற்கு திரும்பிச் செல்லும் போது, சீனர்களில் சிலர் மிகுந்த மகிழ்ச்சியுடன் ஆற்றின் ஆழமான பகுதியில் குதித்தனர். துரதிர்ஷ்டவசமாக, அவர்களில் சிலர் ஆற்றில் இருந்து வெளியேறவில்லை. உள்ளூர் மலாய் மக்களால் தேடும் முயற்சிகள் மேற்கொள்ளப்பட்டன.  
இறுதியாக அவர்களின் உடல்கள் ஆற்றுக்குள்ஓர் ஆழமான குழியில் கண்டெடுக்கப்பட்டன. கட்டிப் பிடித்து மூச்சு விட முடியாத நிலையில் இறந்து விட்டனர். அப்போது இருந்து, அந்தப் பகுதி லுபோக் சீனா என்று அழைக்கப்படுகிறது.
# சர்மிளா ஆனந்தசபாபதி

**சர்மிளா ஆனந்தசபாபதி** (*Sharmila Anandasabapathy*) ஒரு இலங்கை-அமெரிக்க மருத்துவரும் மற்றும் இரைப்பை குடல் புற்றுநோய் துறையில் ஆராய்ச்சியாளரும் ஆவார். இவர் இரையகக் குடலியவியலில் மருத்துவப் பேராசிரியராகவும், *பேய்லர் குளோபல் ஹெல்த்* நிறுவனத்தின் இயக்குநராகவும், பேய்லர் மருத்துவக் கல்லூரியில் துணைத் தலைவராகவும் பணியாற்றுகிறார்.
# சர்மிளா ஆனந்தசபாபதி

## கல்வி

சர்மிளா ஆனந்தசபாபதி யேல் பல்கலைக்கழகத்தில் ஆங்கில இலக்கியத்தில் இளங்கலைப் பட்டமும் மற்றும் *ஆல்பர்ட் ஐன்ஸ்டீன்* மருத்துவக் கல்லூரியில் மருத்துவப் பட்டமும் பெற்றார்.
# சர்மிளா ஆனந்தசபாபதி

## தொழில்

சர்மிளா , நியூயார்க்-பிரஸ்பைடிரியன் மருத்துவமனையின் வெயில் கார்னெல் மருத்துவ மையம் மற்றும் *மெமோரியல் ஸ்லோன் கெட்டரிங்* புற்றுநோய் மையத்தில் மூன்று ஆண்டுகள் பயிற்சியாளராக இருந்தார். 2004 ஆம் ஆண்டில், இவர் மவுண்ட் சினாய் மருத்துவத்தில் தனது இரையகக் குடலியவியல் பயிற்சியை முடித்தார். பரட்டின் உணவுக்குழாய் மற்றும் உணவுக்குழாய் புற்றுநோயின் எண்டோஸ்கோபிக் மேலாண்மையில் மேம்பட்ட பயிற்சி பெற்றார்.  
ஆனந்தசபாபதியின் ஆராய்ச்சி புதுமையான தொழில்நுட்பங்களைப் பயன்படுத்தி இரைப்பை குடல் புற்றுநோயைக் கண்டறிதல் மற்றும் சிகிச்சையில் கவனம் செலுத்துகிறது. நேஷனல் இன்ஸ்டிடியூட் ஆஃப் ஹெல்த் மற்றும் தெசிய புற்றுநோய் மையம் மூலம் நிதியளிக்கப்பட்ட பலத் திட்டங்களில் முதன்மை ஆய்வாளராக இருந்து வருகிறார், இதன் மூலம் உணவுக்குழாய் மற்றும் இரைப்பை புற்றுநோயைக் கண்டறிவதற்கான பல்வேறு மருத்துவ பரிசோதனைகளுக்கு இவர் தலைமை தாங்கினார். இவர், இரைப்பைக் குடலியல் மற்றும் புற்றுநோய் குறித்து பல்வேறு இதழ்களில் ஏராளமான கட்டுரைகள் மற்றும் கட்டுரைகளை வெளியிட்டுள்ளார். ஜூன் 2013 இல் வெளியிடப்பட்ட பரட்டின் உணவுக்குழாய்க்கான வழிகாட்டுதல்களை உருவாக்குவதிலும் இவர் ஈடுபட்டுள்ளார்.  
இவரது வெளியீடுகளும் ஆராய்ச்சிகளும் இரைப்பை குடல் புற்றுநோய்களைக் கண்டறிவதற்கான மேம்பட்ட தொழில்நுட்பங்களில் பயன்படுத்தப்பட்டுள்ளன.
# சர்மிளா ஆனந்தசபாபதி

## தொழில்

### விருதுகள் மற்றும் அங்கீகாரம்

2017 இல் டெக்சாஸ் மருத்துவ மையத்தால் "நடக்கும் பெண்களில்" ஒருவராக ஆனந்தசபாபதி பெயரிடப்பட்டார். அவர் USAID பெண் கண்டுபிடிப்பாளராகவும், சர்வதேச மகளிர் வாரத்தில் ஹூஸ்டனில் செல்வாக்கு மிக்க பெண்களாகவும் இடம்பெற்றார். அவர் AGA மகளிர் குழுவின் தலைவராகவும், *இரைப்பை குடல் எண்டோஸ்கோபியின்* இணை ஆசிரியராகவும் உள்ளார்.
# வித்யா முன்சி

**வித்யா முன்சி** ( **Vidya Munshi )** (**கனுகா** எனவும் அறியப்படுகிறார் ) ( 5 டிசம்பர் 1919 - 8 ஜூலை 2014) ஒரு பத்திரிகையாளரும் மற்றும் இந்தியப் பொதுவுடைமைக் கட்சி<nowiki/>யின் தலைவரும் ஆவார். இந்தியாவின் முதல் பெண் பத்திரிகையாளர் என்ற பெருமையும் இவருக்குண்டு.
# வித்யா முன்சி

## ஆரம்ப கால வாழ்க்கை

வித்யா கனுகா, ஒரு குசராத்தி குடும்பத்தைச் சேர்ந்தவர். மும்பையில் டிசம்பர் 5, 1919 இல் ஒரு வழக்கறிஞரான தந்தைக்கும் மற்றும் சமூக ஆர்வலரான ஒரு தாய்க்கும் பிறந்தார். பள்ளிப்படிப்புத் தேர்வுகளில் முதலிடம் பிடித்த இவர பின்னர் பாம்பே எல்பின்ஸ்டன் கல்லூரியில் படித்தார்..1938 இல் மருத்துவம் படிக்க தனியாக இங்கிலாந்து செல்ல முடிவு செய்தார்
# வித்யா முன்சி

## இங்கிலாந்தில்: பொதுவுடைமை

இவரது தந்தை ஒரு பிரபல குற்றவியல் வழக்கறிஞராக இருந்தார். இவர் தனது மாமாவால் அரசியலுக்கு அறிமுகப்படுத்தப்பட்டார். வித்யா 1938 இல் இங்கிலாந்தை அடைந்தார். மருத்துவ நுழைவுத் தேர்வுக்குத் தயாராவதற்குள், இரண்டாம் உலகப் போர் மூண்டது . எனவே, இந்தியா திரும்புவதற்குப் பதிலாக, டர்ஹாம் உள்ள நியூகேஸில் உள்ள கிங்ஸ் கல்லூரியில் சேர்ந்தார். அங்கு இவர் பொதுவுடமை சித்தாந்தம் மற்றும் இயக்கத்துடன் தொடர்பு கொண்டார். மூன்றாண்டுகளுக்குப் பிறகு படிப்பை கைவிட்டு இங்கிலாந்தில் முழுநேர ஆர்வலரானார். இங்கிலாந்து மற்றும் அயர்லாந்தில் உள்ள இந்திய மாணவர் சங்கங்களின் கூட்டமைப்பின் செயலாளராகவும் ஆனார் பின்னா கிரேட் பிரிட்டனின் பொதுவுடைமைக் கட்சியுடன் தொடர்பு கொண்டு விரைவில் உறுப்பினரானார். மேலும், இவர் இந்தியப் பொதுவுடமைவாதிகளுடன் தொடர்பில் இருந்தார். இது இவரது எதிர்கால வாழ்க்கைப் போக்கை வடிவமைத்தது. இவர் கிரேட் பிரிட்டனின் பொதுவுடைமைக் கட்சியின் பல நிகழ்ச்சிகளில் பங்கேற்றார். முக்கியமாக பாசிசத்திற்கு எதிராக பல நிகழ்ச்சிகளில் பல போராட்டங்களில் ஈடுபட்டார். .  
1943 இல் இங்கிலாந்தில் இருந்தபோது இவரும் இவருடைய சகாக்களும் செல்பீல்டில் முதல் சுவரொட்டி கண்காட்சியை நடத்தினர். பஞ்சத்தால் பாதிக்கப்பட்ட வங்காள மக்களின் பேரதிர்ச்சியை இந்த கண்காட்சி வெளிச்சம் போட்டுக் காட்டியது. சேகரிக்கப்பட்ட பணம் வங்காளப் பஞ்சத்தால் பாதிக்கப்பட்டவர்களுக்காக இந்தியாவுக்கு அனுப்பப்பட்டது.
# வித்யா முன்சி

## பெண்கள் இயக்கம் மற்றும் பத்திரிகை

1954 இல் கொல்கத்தாவில் நடந்த இந்தியப் பெண்களின் தேசிய கூட்டமைப்பின் முதல் மாநாட்டில் கலந்து கொண்டார். இவர் அதன் பத்திரிகை தொடர்புக் குழுவில் இருந்தார்.  
இங்கிலாந்தில் இருந்து திரும்பியதும், இவர் புவியியலாளரும் பத்திரிகையாளருமான சுனில் முன்சி என்பவரை மணந்தார். சுனில் இதற்கு முன்பு மும்பையிலுள்ள 'தி ஸ்டூடண்ட்' என்ற இதழின் ஆசிரியராகவும் இருந்தார். வித்யா முன்சியும் 'தி ஸ்டூடண்ட்' இதழில் சேர்ந்தார். பின்னர் வித்யா பிளிட்ஸ் செய்தித்தாளின் நிருபராகவும் பணியாற்றினார். இவருக்கு மொழி சரியாகத் தெரியாதபோதும் ‘சலார் பதே’ என்ற வங்காள செய்தித்தாளைத் திருத்தும் வாய்ப்பு கிட்டியது. எனவே இவள் கடினமாகவும் விரைவாகவும் மொழியைக் கற்றுக்கொள்ள வேண்டியிருந்தது.  
1952 முதல் 1962 வரை மும்பையின் தி பிளிட்ஸ்<nowiki/>வார இதழின் கொல்கத்தா நிருபராக பணியாற்றினார். இவர் இந்தியாவின் முதல் பெண் பத்திரிகையாளர் என்று அழைக்கப்படுகிறார்.  
இவர் பல ஆண்டுகளாக இந்தியப் பொதுவுடமைக் கட்சியின் *கலந்தர் என்ற* தினசரியை வெளியிட்ட குழுவிற்கு தலைமை தாங்கினார். மேலும், கட்சியின் தீவிர உறுப்பினராகவும் இருந்தார். 2000 ஆம் ஆண்டு வரை மாநில மகளிர் ஆணையத்தின் தலைவராக இருந்தார். இவர் தனது வாழ்க்கை, அரசியல் எழுச்சிகள் மற்றும் தனது காலத்தின் பெண்களின் இயக்கங்களின் வடிவங்களை மிக விரிவாக ஒரு நினைவுக் குறிப்பில் ஆவணப்படுத்தினார்.
# குஞ்ஞுலட்சுமி சாரதாமணி

**குஞ்ஞுலட்சுமி சாரதாமணி** (*Kunjulekshmi Saradamoni*, 1928 – 2021) ஒரு இந்திய வரலாற்றாசிரியரும், பொருளாதார வல்லுநரும், தலித், பாலின ஆய்வுகளில் வல்லவரும் ஆவார். இந்திய மகளிர் தேசிய கூட்டமைப்பின் தலைவராகவும் இருந்தார். தென்னிந்தியாவில் வரலாற்று அடிமைத்தனம் இருந்ததில்லை என்ற பொதுப்புத்தியைப் புரட்டிப் போடும் வகையில், கேரளாவில் ஒடுக்கப்பட்ட சாதியினரை அடிமைப்படுத்தி வந்ததைப் பற்றிய ஆய்வுகளுக்காக இவர் மிகவும் அறியப்படுகிறார்.
# குஞ்ஞுலட்சுமி சாரதாமணி

## வாழ்க்கை

சாரதாமணி, 1928ல் கேரளாவின் பட்டத்தனத்தில் பிறந்தார். இவர் திருவனந்தபுரம், அரசு மகளிர் கல்லூரியில் பயின்றார். மேலும், நகரின் பல்கலைக்கழகக் கல்லூரியில் பொருளாதாரப் பட்டப்படிப்பு பயின்ற முதல் தலைமுறை மாணவர்களுள் ஒருவராகவும் இருந்தார். அங்கு இவர் இந்தியவியலாளரான மேடலின் பியர்தோ என்பவரைச் சந்தித்தார். அவருடைய ஆலோசனையின் படி முனைவர் பட்டப்படிப்புக்காக பாரிசுக்குச் சென்றார். சென்னைப் பல்கலைக்கழகத்தில் பொருளாதாரத்தில் முதுகலைப் பட்டம் பெற்றார். 1969 முதல் 1971 வரை, லூயிஸ் டுமாண்டின் கீழ் பாரிசு VII பல்கலைக்கழகத்தில் முனைவர் படிப்பு ஆராய்சியில் இருந்தார்.
# குஞ்ஞுலட்சுமி சாரதாமணி

## திருமணம்

சாரதாமணி, ஜனயுகம் பத்திரிகையை நிறுவிய பத்திரிகையாளரான என். கோபிநாதன் நாயரை மணந்தார். இவர்களுக்கு ஆஷா, அருணிமா என்ற இரண்டு மகள்கள் இருந்தனர். அருணிமா கேரள வரலாற்று ஆராய்ச்சிக் கழகத்தின் தலைவராக உள்ளார்.
# குஞ்ஞுலட்சுமி சாரதாமணி

## தொழில்

சாரதாமணி கேரளாவில் உள்ள பொருளாதார மற்றும் புள்ளியியல் ஆய்வுக் கழகத்தில் தனது பணியைத் தொடங்கினார். 1961 இல் புது தில்லியில் உள்ள இந்திய புள்ளியியல் கழகத்தில் சேர்ந்தார். மேலும், 1988 இல் ஓய்வு பெறும் வரை அங்கு கற்பித்தார்.  
இவரது சமூக-பொருளாதார வளர்ச்சியின் கேரள மாதிரி மிகவும் ஆய்வு செய்யப்பட்டு பாராட்டப்பட்டது. பெண்களுக்கு அதிகாரமளிப்பதற்கான அதன் முதன்மையான குறியீடாக ஆண்களுக்குச் சமமான நல மற்றும் கல்வியறிவு நிலைகள் இருந்தன. இந்த குறுகிய நோக்கம் பற்றிய சாரதாமணியின் விமர்சனங்கள் கவனிக்கத்தக்கவை. மேலும் அரசியல் அதிகாரத்தில் பெண்கள் தொடர்ந்து பின்தங்கியிருப்பதையும், பெண்களுக்கு எதிரான குற்றங்கள் குறைந்த வளர்ச்சியடைந்த மற்றும் ஆணாதிக்கம் நிறைந்த இந்தியாவின் வட மாநிலங்களை விட குறைவாக இல்லை என்பதையும் இவர் சுட்டிக்காட்டினார்.  
இவர் கேரளப் பெண்கள் மீதான தாய்வழி மரபுவழியின் விளைவுகளை ஆராய்ந்தார். இது ஓரளவு பாதுகாப்பை வழங்கியது. இருப்பினும், கேரளாவில் மறுபகிர்வு சட்டம் ( *கேரளா விவசாய உறவுகள் சட்டம்*, 1960) நில உரிமையாளர்களிடமிருந்து குத்தகைதாரர்களுக்கு அதிகப்படியான நிலத்தை பகிர்ந்தளித்தது, தாய்வழி குடும்பங்களின் சொத்துக்களை குறைத்து அதன் மூலம் பெண்களின் அதிகாரத்தை குறைத்தது. நிலத்தை வைத்திருக்கும் பெண்கள் தங்கள் நிலங்களை நிர்வகித்தல் அல்லது பயிரிடுவதில் தொடர்ந்து செயலில் ஈடுபட்டாலும், பல சந்தர்ப்பங்களில் அவர்கள் சீர்திருத்தத்திற்குப் பின் விதவை அல்லது உரிமையின் உச்சவரம்பு காரணமாக தங்கள் உடைமைகளை இழந்தனர், மேலும் அவர்களுக்கு ஆதரவாக ஆண் உறவினர்கள் இருந்தால் மட்டுமே நிலத்தின் கட்டுப்பாட்டைப் பராமரிக்க முடிந்தது.
# குஞ்ஞுலட்சுமி சாரதாமணி

## இறப்பு

இவர் தனது கடைசி ஆண்டுகளில் திருவனந்தபுரத்தில் வசித்து வந்தார். அங்கு பாரம்பரிய நடை போன்ற சமூக முயற்சிகளில் தீவிரமாக இருந்தார். வயது முதிவு காரணமாக 26 மே 2021 அன்று இறந்தார்.
# மோமோஃபுகு ஆண்டோ

**மோமோஃபுகு ஆண்டோ** (, **Go Pek-Hok** என்ற ஊரில் பிறந்தவர். , தைவான் நாட்டில் பிறந்தவர் எனக் கருதப்படும், சப்பானின் தொழில் அதிபர் ஆவார். நிசின் (Nissin Food Products Co., Ltd.) உணவு நிறுவனத்தின் நிறுவனா் ஆவார். குறிப்பாக விரைவு உணவான கோப்பை நூலடையைக் (Cup Noodle) கண்டறிந்து, அதிக அளவு மக்கள் விரும்பும் உணவாக மாற்றியவர்.
# மாக்சின் பெல்ட்மேன்

**மாக்சின் "மேக்ஸ்" அடெல் பெல்ட்மேன்** (டிசம்பர் 26, 1945 - ஆகஸ்ட் 17, 2007) ஒரு அமெரிக்க நாட்டுப்புற பாடகர்,பாடலாசிரியர், நகைச்சுவை நடிகர் மற்றும் பெண்கள் இசையின் முன்னோடி ஆவார். பெல்ட்மேனின் பாடல் "ஆங்கிரி அட்டிஸ்", மே 1969 இல் முதன்முதலில் இயற்றப்பட்டு 1972 இல் முதன்முதலில் பதிவு செய்யப்பட்டது. இப்பாடல் பெண்கள் இசை இயக்கத்தின் முதல் வெளிப்படையாக விநியோகிக்கப்பட்ட பெண் நேர்பாலீப்புப் பாடல் என்று கருதப்படுகிறது. பெல்ட்மேன் "உரத்த யூத புட்ச் ரநேர்பாலினப் பெண்" என்று அடையாளப்படுத்தப்பட்டார்.  
பிந்தைய ஆண்டுகளில், இணையர் ஹெலன் தோர்ன்டனின் கூற்றுப்படி, பெல்ட்மேன் பாலின-திரவ அடையாளத்தைத் தழுவினார். தோர்ன்டன் தனது இணையின் அடையாளத்தை "ஒன்று/அல்லது" என்பதற்கு பதிலாக "இரண்டும்/மற்றும்" என்று விவரித்தார். ஃபெல்ட்மேன் பாலின அடையாளப் படுத்தலை ஏற்றார். மேடைகளில் ஆண்களுக்கான ஆடைகளை அணிந்திருந்தார்.
# மாக்சின் பெல்ட்மேன்

## இறப்பு

உடல்நலக் காப்பீடு இல்லாத பெல்ட்மேன், 1994 இல் நோய்வாய்ப்பட்டு ஆகஸ்ட் 17, 2007 அன்று நியூ மெக்சிகோவின் அல்புகெர்கியில் தனது 61வது வயதில் காலமானார்.
# மாக்சின் பெல்ட்மேன்

## மரபு

டீ மோஸ்பேச்சரின் 2002 ஆவணப்படமான *ரேடிகல் ஹார்மனிஸில்* பெண்கள் இசையின் நிறுவனர்களில் ஒருவராக ஃபெல்ட்மேன் அங்கீகரிக்கப்பட்டார்.  
2011 ஆம் ஆண்டில், "அமேசான்" பாடலின் 35 வது ஆண்டு விழாவில், பெல்ட்மேனின் நினைவாக *அமேசான் 35* தொகுப்பு வெளியிடப்பட்டது. இந்த தொகுப்பு ரெக்கே, டப், சல்சா மற்றும் ஒலி பதிப்புகளுடன் அசல் பாடலைக் கொண்டுள்ளது.
# மரியம் சாண்டி மேனச்சேரி

**மிரியம் சாண்டி மேனாச்சேரி** (*Miriam Chandy Menacherry*, பிறப்பு 9 மார்ச் 1975) என்பவர் இந்தியாவின் மும்பையில் இருந்து செயல்படும் ஒரு கேரள ஆவணப்பட உருவாக்குநர் மற்றும் தயாரிப்பாளர் ஆவார். இவர் 2005 இல் ஃபிலமென்ட் பிக்சர்ஸ் நிறுவனத்தை நிறுவினார், இது சமூக ஆவணப்படங்களை உருவாக்கும் ஒரு தயாரிப்பு நிறுவனமாகும். குளோபல் மீடியா மேக்கர்ஸ் பெல்லோஷிப் 2019-20இக்காக மத்திய கிழக்கு மற்றும் ஆசியாவில் இருந்து தேர்ந்தெடுக்கப்பட்ட 18 திரைப்பட படைப்பாளிகளில் இவரும் ஒருவர். ஃபெலோஷிப்பை அமெரிக்க வெளியுறவுத்துறை மற்றும் ஃபிலிம் இன்டிபென்டன்ட் வழங்குகிறது. இவரது ஆவணப்படம், *ரேட் ரேஸ்* (2011) கேன்ஸில் (பிரான்ஸ்) மிப்டாக் இணை தயாரிப்பு சவாலை வென்றது. மிரியம் சிறந்த சமூக ஆவணப்படத்திற்கான ஆசிய தொலைக்காட்சி விருதுகளையும் (2007) மற்றும் ஐ.இ சுற்றுச்சூழல் திரைப்பட பெல்லோஷிப் (2008) ஆகியவற்றை பெற்றுள்ளார்.
# மரியம் சாண்டி மேனச்சேரி

## துவக்க வாழ்க்கையும் கல்வியும்

சென்னையில் பிறந்தவரான மேனாச்சேரி பெங்களூரில் பள்ளிப்படிப்பை முடித்தார். சென்னை இசுடெல்லா மேரிக் கல்லூரியில் இளம் அறிவியல் (ஹானர்ஸ்) பட்டம் பெற்றார். புது தில்லியில் உள்ள ஏஜேகே மாஸ் கம்யூனிகேஷன் ரிசர்ச் சென்டரில் திரைப்படம் மற்றும் தொலைக்காட்சி குறித்து முதுகலைப் பட்டம் பெற்றார்.  
படிப்பிற்குப் பிறகு, இவர் இந்தியாவுக்கான சி.என்.பி.சி.யின் நிருபராக இருந்தார், பின்னர் யு.டி.வி. இக்கு இயக்குநராக மாறினார். ஃபிலமென்ட் பிக்சர்ஸ் 2005 இல் நிறுவப்பட்டது, இது உலகளாவிய பார்வையாளர்களுக்கு பொருள்ள திரைப்படத்தை வழங்குகிறது.  
அறிவியல் புனைகதைகளை நெருங்கிய ஒன்றாக இருக்கும் ஒரு ஆவணப்படம், *ரோபோ ஜாக்கி* (2007) கத்தாரில் உள்ள பெடோயி ஒட்டகப் பந்தய வீரர்கள் தங்கள் வாழ்க்கையில் சவாரி இயந்திரனை ஏற்றுக்கொள்வதற்காக ஒட்டகங்களுக்குப் பயிற்சி அளிக்க வேண்டிய தருணத்தை இது ஆராய்கிறது. ஒட்டகப் பந்தயத்தில் குழந்தை இராவுத்தர்களை (ஜாக்கி) பயன்படுத்தியதற்காக சர்வதேச அளவில் எதிர்ப்பை எதிர்கொண்ட கத்தார், சவாரி இயந்திரனுக்கு மாறுவதன் மூலம் விமர்சனத்தை அமைதிப்படுத்த முடிவு செய்தது. *ரோபோ ஜாக்கி* 2008 இல் சிறந்த சமூக ஆவணப்படத்திற்கான ஆசிய தொலைக்காட்சி விருதுகளைப் பெற்றது.  
*லியாரி நோட்ஸ்* (2015) என்பது, மஹீன் ஜியா உடன் இவர் இணைந்து இயக்கியது ஆகும். கராச்சியில் நான்கு இளம் பெண்கள் குறித்த கதை. குழுச் சண்டைக்குப் பெயர் பெற்ற லியாரியில் வசிக்கும் அவர்கள் வன்முறைக்கு பதிலாக இசையை தேர்வு செய்ய முடிவு செய்கிறார்கள். இந்த ஆவணப்படம் ஐடிபிஏ நீண்ட வடிவ ஆவணப்பட விருதை (வெள்ளி) வென்றது. இது ஐடிஎம்ஏ (நெதர்லாந்து) இல் இடிஏ விருதுக்கும், ஷெஃபீல்டில் (ஐ.இ) உள்ள இளைஞர் நடுவர் விருதுக்கும் அலையன்ஸ் ஆஃப் வுமன் ஃபிலிம் ஜர்னலிஸ்ட்ஸால் பரிந்துரைக்கப்பட்டது. *லியாரி நோட்ஸ்* என்பது கொச்சி பைனாலே (இந்தியா) மற்றும் டெக்சாஸ் (அமெரிக்கா) ஆஸ்டினில் நடந்த இண்டி மீம் சர்வதேச விழாவில் சினிமா தொகுப்பில் துவக்கத்தில் திரையிடப்பட்ட படமாகும்.  
மேனாச்சேரி தனது திரைப்படங்களை தயாரித்து, இயக்குகிறார். எப்போதாவது எழுத்துப் பணியிலும் விநியோகத்திலும் ஈடுபடுகிறார். மலையாள வம்சாவளியைச் சேர்ந்த, மேனாச்சேரியிடம் கேரளத்தின் பண்பாடு மற்றும் சமூக நிலப்பரப்பை அடிப்படையாகக் கொண்ட ஒரு திரைப்படம் உள்ளது.
# மரியம் சாண்டி மேனச்சேரி

## திரைப்படவியல்

- 2004 – *Back to the Floor* for BBC World (Director)
- 2005 – *Stuntmen of Bollywood* for National Geographic Channel (Director)
- 2005 – *Mee Koli* (Director)
- 2007 – *Robot Jockey* for National Geographic Channel (Director/Producer)
- 2008 – *A Light Burns* for Discovery Channel and Doordarshan (Director)
- 2011 – *The Rat Race* (Director/Producer)
- 2015 – *Lyari Notes* (Director/Producer)
- 2016-2021 – *From the Shadows* (Director/Producer) is a work in progress.
# பாயா ரும்புட்

**பாயா ரும்புட்** (மலாய்; ஆங்கிலம்: *Paya Rumput*; சீனம்:巴耶鲁普特) என்பது மலேசியா, மலாக்கா, அலோர் காஜா மாவட்டத்தில் உள்ள ஒரு நகரமாகும். மலாக்கா மாநகரத்தில் இருந்து 16 கி.மீ; தொலைவில் உள்ளது. அண்மைய காலங்களில் மலாக்கா மாநிலத்தில் ஏற்பட்டு வரும் தொழில்துறை தாக்கங்கள் இந்த நகரத்தையும் பாதித்து உள்ளது. அந்த வகையில் இந்த நகரைச் சுற்றிலும் ஆங்காங்கே சிறிய அளவிலான் தொழில்பேட்டைகள் உருவாகி உள்ளன.  
மலாக்கா மாநிலத்தில் உள்ள பழைமையான நகரஙக்ளில் இந்த நகரமும் ஒன்றாகும். அத்துடன் மலேசியத் தமிழர்கள் அதிகமாக வாழும் இடங்களில் இந்த நகரமும் ஒன்றாக அறியப்படுகிறது.
# பாயா ரும்புட்

## பொது

### வரலாறு

இந்த நகர்ப்புற கிராமம் மலாக்கா மாநிலத்தில் உள்ள பழைய கிராமங்களில் ஒன்றாகும். பாயா ரம்புட் கிராமத்தின் வரலாறு 1705-ஆம் ஆண்டில் தொடங்குகிறது. இந்தோனேசியா, சுமத்திராவில் இருந்த கெரிஞ்சி கிராமத்தைச் சேர்ந்த நான்கு நண்பர்களான மாலிம் பாஞ்சாங், மாலிம் சிகாய், துவான் பகே அலி மற்றும் பெயர் தெரியாத மற்றொருவரால் திறக்கப்பட்டது.  
இவர்கள் இந்த இடத்திற்கு முதன்முதலில் வந்தபோது இந்த இடம் ஒரு காட்டுப் பகுதியில் சதுப்பு நிலத்தால் சூழப்பட்டு இருந்தது. அங்கே ஓர் உயரமான மரத்தின் அடிப்பகுதியில் இருந்து நுனி வரை காட்டுப் புற்கள் மூடி இருந்தன. அதைக் கண்ட அவர்கள் அந்த இடத்திற்கு பாயா ரும்புட் என்று பெயர் வைத்தார்கள்.  
இருப்பினும், இதற்கு முன்னர் 15-ஆம் நூற்றாண்டில் அங்கு ஒரு குடியேற்றம் இருந்ததாகவும் இலக்கியச் சான்றுகள் உள்ளன. ஏனெனில் இக்காயாட் ஆங் துவா என்ற பழங்கால இலக்கிய நூலில் பாயா ரும்புட் கிராமத்தின் சில இடங்களின் பெயர்கள் குறிப்பிடப்பட்டுள்ளன.
# பாயா ரும்புட்

## பொருளாதாரம்

இந்த நகரைச் சுற்றிலும் ஆங்காங்கே சிறிய அளவிலான் தொழில்பேட்டைகள் இருந்தாலும், வேளாண்மைத் துறையே முதன்மையாக உள்ளது. இங்கு பெரிய அளவிலான கால்நடை வளர்ப்பு; மற்றும் தண்ணீர்விட்டான் கொடி, கீரை, கடுகு மற்றும் வெள்ளரி போன்ற காய்கறிகளை பயிரிடப்படுகின்றன.  
மேலும், கிராமப் பெண்களின் ஒத்துழைப்பால் உபரி வருமானத்திற்கு வாத்து பண்ணைகளும் இயக்கப்படுகின்றன.
# பாயா ரும்புட்

## பாயா ரும்புட் தமிழ்ப்பள்ளி

பாயா ரும்புட் நகரத்தில் ஒரு தமிழ்ப்பள்ளி உள்ளது. அதன் பெயர் **பாயா ரும்புட் தமிழ்ப்பள்ளி**. அவற்றில் 170 மாணவர்கள் பயில்கிறார்கள். 18 ஆசிரியர்கள் பணியாற்றுகிறார்கள். மலேசிய கல்வி அமைச்சு 2020 சனவரி மாதம் வெளியிட்ட புள்ளிவிவரங்கள்.  
| MBD2085 | பாயா ரும்புட் | SJK(T) Paya Rumput | **பாயா ரும்புட் தமிழ்ப்பள்ளி** | 76450 | மலாக்கா | 170 | 18 | } |
| --- | --- | --- | --- | --- | --- | --- | --- | --- |
# பைடென்சு பிலோசா

**பைடென்சு பிலோசா** (தாவரவியல் வகைப்பாடு: *Bidens pilosa*) என்பது சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “பைடென்சு” பேரினத்தில், 222 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1753 ஆம் ஆண்டு வெளிவந்துள்ளது. தென்னமரிக்கக் கண்டத்திலுள்ள நாடுகளின் அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.
# சுங்கை ரம்பை

**சுங்கை ரம்பை** (மலாய்; ஆங்கிலம்: *Sungai Rambai*; சீனம்:双溪兰拜) என்பது மலேசியா, மலாக்கா, ஜாசின் மாவட்டத்தில் உள்ள ஒரு நகரம்; ஒரு முக்கிம் ஆகும். மலாக்கா மாநகரத்தில் இருந்து 33 கி.மீ; தொலைவில்; கீசாங் ஆற்றின் வழியில்; ஜொகூர் மாநில எல்லைக்கு அடுத்துள்ளது.  
இந்தச் சிறிய நகரம் ஜொகூர், மூவார் நகரத்தின் எல்லையில் மலாக்காவின் நுழைவாயிலாக அமைகின்றது. அலோர் காஜா மற்றும் மூவார் நகரங்களை இணைக்கும் அலோர் காஜா-மத்திய மலாக்கா-ஜாசின் நெடுஞ்சாலை வழியாக இந்த நகரத்தை எளிதாக அடையலாம்.  
மார்ச் 2017-இல், சுங்கை ரம்பை ஒரு தன்னாட்சி துணை மாவட்டமாக அறிவிக்கப்பட்டது இருப்பினும், மலேசியாவின் 2018-ஆம் ஆண்டு தேர்தலுக்கு பிறகு அதன் சுயாட்சி நிறுத்தம் செய்யப்பட்டது.
# சுங்கை ரம்பை

## பொது

### அருகாமை நகரங்கள்

- பத்து காஜா, (மலாக்கா)
- செபாத்து
- பாரிட் புத்தாட்
- பாரிட் பெரவாஸ்
- பாரிர் சியாலாங்
- பாரிட் சிடாங் செமான்
- பாரிட் கந்தோங்
- தம்பாக் மேரா
- ஜாலான் காபார்
- பாரிட் பெங்குலு
# சுங்கை ரம்பை

## உள்கட்டமைப்புகள்

- **சுங்கை ரம்பை வானூர்தி ஓடுதளம்** - செஸ்னா 172 போன்ற இலகுரக விமானங்களுக்கான பொது வானூர்தி ஓடுதளம்.
- சுங்கை ரம்பை பொழுதுபோக்கு பூங்கா
- சுங்கை ரம்பை இசுதானா
- இளைஞர் இயக்க மையம்
# தீபா எம். ஒல்லப்பள்ளி

**தீபா எம். ஒல்லப்பள்ளி,** (*Deepa M. Ollapally*) ஜார்ஜ் வாஷிங்டன் பல்கலைக்கழகத்தின் எலியட் பன்னாட்டு விவகாரப் பள்ளியில் ஆசிய ஆய்வுகளுக்கான சீகுர் மையத்தின் பன்னாட்டு விவகாரங்களின் ஆராய்ச்சி பேராசிரியராகவும், இணை இயக்குநராகவும் உள்ளார். 2009-இல் எலியட் பள்ளியால் தொடங்கப்பட்ட எழும் அதிகாரம் (*ரைசிங் பவர்ஸ்*) முன்முயற்சியின் இயக்குநராகவும் உள்ளார்.
# தீபா எம். ஒல்லப்பள்ளி

## கல்வி

ஒல்லப்பள்ளி முனைவர் பட்டம் பெற்றவர். கொலம்பியா பல்கலைக்கழகத்தில் அரசியல் அறிவியலில். ஒல்லப்பள்ளி ஜார்ஜ் வாசிங்டன் பல்கலைக்கழகத்தில் 2003இல் சேர்ந்தார். அவர் 1998-2003 வரை ஐக்கிய நாடுகளின் அமைதி நிறுவனத்தில் தெற்காசிய திட்டத்தை இயக்கினார், மேலும் 1990-97 வரை சுவார்த்மோர் கல்லூரியில் கற்பித்தார். 1996-98 வரை, ஒல்லப்பள்ளி இந்தியாவின் பெங்களூரில் உள்ள தேசிய மேம்பட்ட ஆய்வுக் கழகத்தில் மூலோபாய ஆய்வுப் பிரிவின் சக ஊழியராகப் பணியாற்றினார்.  
இவரது ஆராய்ச்சி ஆசியாவில் பாதுகாப்பு மற்றும் அரசியலில் குறித்ததாகும். குறிப்பாக அணு ஆயுத பரவல் தடை, தீவிரவாதம், பாலினம் மற்றும் பிராந்தியத்தில் அடையாள அரசியல். இவரது தற்போதைய ஆராய்ச்சி முக்கியத்துவமாக உள்ளன். இந்தியாவில் உள்நாட்டு வெளியுறவுக் கொள்கை விவாதங்கள் மற்றும் அமெரிக்காவின் பிராந்திய பாதுகாப்பு மற்றும் உலகளாவிய தலைமை ஆகியவற்றில் இவற்றின் தாக்கங்கள் மீது கவனம் செலுத்துகின்றார். இவர் பெண்கள் பாதுகாப்பு, மோதல் மேலாண்மை மற்றும் அமைதிக்கான ஆலோசனைக் குழு உறுப்பினர் ஆவார், புது தில்லி, மேலும் பன்னாட்டு பாதுகாப்பு,தொடர்பான வாசிங்டன் அமைப்பின் பெண்களுக்கான இயக்குநர்கள் குழுவில் பணியாற்றியுள்ளார். இந்தியா மற்றும் வெளிநாடுகளில் நடைபெறும் வெளியுறவுத்துறை குறித்த கொள்கைள் தொடர்பான விவாதங்களில் பங்கேற்பதன் மூலம் இவர் நன்கு அறியப்படுகிறார்.
# தீபா எம். ஒல்லப்பள்ளி

## தனிப்பட்ட வாழ்க்கை

ஒல்லப்பள்ளி இலண்டன் இம்பீரியல் கல்லூரியில் உள்ள இம்பீரியல் வணிகப் பள்ளியின் புலத்தலைவர் ஜி. "ஆனந்த்" ஆனந்தலிங்கத்தை மணந்தார், இவர் . ஓலப்பள்ளி இரண்டு குழந்தைகளின் தாயார் மற்றும் டாஷ் என்ற பீகிள் கலவையின நாயின் உரிமையாளர் ஆவார்.
# சோகினி கர்-நாராயண்

**சோகினி கர்-நாராயண்** (*Sohini Kar-Narayan*) ஓர் இங்கிலாந்து-இந்திய பொருட்கள் அறிவியலாளர் ஆவார். இவர் கேம்பிரிச்சுப் பல்கலைக்கழகத்தில் பேராசிரியராக உள்ளார். ஆற்றல் அறுவடைக்கான பாலிமர் அடிப்படையிலான பொருட்கள் குறித்து இவரது ஆராய்ச்சி கவனம் செலுத்துகிறது. இவருக்கு 2023ஆம் ஆண்டு வேதியியலுக்கான வேந்திய சங்க பீட்டர் டே பரிசு வழங்கப்பட்டது.
# சோகினி கர்-நாராயண்

## இளமையும் கல்வியும்

நைஜீரியாவில் பிறந்து வளர்ந்த கர்-நாராயண் கொல்கத்தாவின் மாநிலப் பல்கலைக்கழகத்தில் இளங்கலைப் பட்டம் பெறுவதற்காக இந்தியா வந்தார். இவர் இந்திய அறிவியல் கழகத்தில் பட்டதாரி மாணவி ஆவார். 2009-இல் முனைவர் பட்டம் பெற்ற பிறகு, இவர் கேம்பிரிச்சுப் பல்கலைக்கழகத்திற்குச் சென்றார். இங்கு இவர் டோரதி ஒட்ச்க்கின் சகாவாக இருந்தார்.
# சோகினி கர்-நாராயண்

## ஆராய்ச்சியும் பணியும்

கர்-நாராயண் 2015-இல் கேம்பிரிட்ச்சு பல்கலைக்கழகத்தில் விரிவுரையாளராகவும், பின்னர் 2018-இல் பேராசிரியராகவும் நியமிக்கப்பட்டார். பைசோ மின்னணு நானோ மின்னாக்கிகளை உருவாக்க ஐரோப்பிய ஆராய்ச்சி குழு தொடக்க மானியம் இவருக்கு வழங்கப்பட்டது.  
2022ஆம் ஆண்டில், கர்-நாராயணனுக்கு ஆர்மோரர்சு மற்றும் பிரேசியர்சு *ஆர்டியோசென்சு* திறவினை பரிசு வழங்கப்பட்டது. இது எலும்பியல் அறுவை சிகிச்சை நிபுணர்களுக்கு அறுவை சிகிச்சை உள்வைப்புகளைத் தொடர்ந்து தனிப்பயனாக்கப்பட்ட கவனிப்பை வழங்க உதவும் திறன் உணர்வி ஆகும். மருத்துவர்கள் பணிப்பாய்வுகளை மாற்றாமல் அறுவை சிகிச்சை செயல்முறையை நிறைவு செய்ய வேண்டும் என்பதை உணர்ந்து அறுவைசிகிச்சை நிபுணர்களுடன் இணைந்து இந்த உணர்விகளை உருவாக்கினார்.
# சோகினி கர்-நாராயண்

## விருதுகளும் கௌரவங்களும்

- 2015 உலக பொருளாதார மன்ற இளம் அறிவியலாளர் விருது
- 2021 பொறியியல் துறையில் செல்வாக்கு மிக்க சிறந்த 50 பெண்கள்
- 2022 ஆர்மர்சு மற்றும் பிரேசியர்சு திறன் பரிசு
- 2022 பொருட்கள், தாதுக்கள் மற்றும் சுரங்க நிறுவன, சகா
- 2023 ஐரோப்பிய ஆராய்ச்சி குழும ஒருங்கிணைப்பாளர் மானியம்
# அரசு மகளிர் கல்லூரி, அனந்த்நாக்

**மகளிர் கல்லூரி, அனந்த்நாக்** என்பது இந்திய நிர்வாகத்தின் கீழ் சம்மு-காசுமீரில் உள்ள ஒரு மகளிர் கல்லூரி ஆகும். 1979 ஆம் ஆண்டில் அனந்த்நாக் நகரின் மையத்தில் இடைநிலைக் கல்லூரியாக நிறுவப்பட்ட இக்கல்லூரி காசுமீர் பல்கலைக்கழகத்தின் கீழ் இணைக்கப்பட்டுள்ளது.  
தெற்கு காசுமீரில் முதல் மகளிர் கல்லூரியாக நிறுவப்பட்ட இக்கல்லூரி, அந்தப் பகுதியிலுள்ள மகளிர் தரமான உயர்கல்வியை எளிதாக அணுக வேண்டும் என்ற அடிப்படை நோக்கத்துடன் இளங்கலைப் படிப்புடன் கருத்தரங்குகள், விவாதங்கள், வினாடி வினாக்கள், பேச்சுக்கள், மாநாடுகள், கலாச்சார நிகழ்ச்சிகள் மற்றும் விளையாட்டு நிகழ்வுகள் போன்ற நிகழ்வுகளையும் நடத்திவருகிறது.
# அரசு மகளிர் கல்லூரி, அனந்த்நாக்

## படிப்புகள்

இக்கல்லூரியில் கலை, அறிவியல் முதல் மனிதநேயம் வரை பல்வேறு இளங்கலைப் படிப்புகள் பயிற்றுவிக்கப்படுகின்றன. இக்கல்லூரியால் வழங்கப்படும் இளங்கலை படிப்புகளின் பட்டியல் பின்வருமாறு, .  
- வணிக இளங்கலை (BCOM)
- கணினி பயன்பாட்டு இளங்கலை (BCA)
- மருத்துவ அறிவியலில் இளங்கலை (பி. எஸ். சி.)
- மருத்துவம் அல்லாத அறிவியலில் இளங்கலை (பி. எஸ். சி.)
- இளங்கலை கலை (பி. ஏ.)
# அரசு மகளிர் கல்லூரி, அனந்த்நாக்

## துறைகள்

- கணினி அறிவியல் துறை
- உள்துறை அறிவியல் துறை
- தாவரவியல் துறை
- விலங்கியல் துறை
- இயற்பியல் துறை
- வேதியியல் துறை
- வர்த்தகத் துறை
- பட்டுப்புழு வளர்ப்புத் துறை
- கல்வித் துறை
- பொருளாதாரத் துறை
- வரலாற்றுத் துறை
- அரசியல் அறிவியல் துறை
- சுற்றுலா மற்றும் பயணம்
- பாரசீகத் துறை
- இந்தி துறை
- உருது துறை
- கணிதத் துறை
- ஆங்கிலத் துறை
# அலோர் காஜா நகராட்சி

**அலோர் காஜா நகராட்சி** (மலாய்: *Majlis Perbandaran Alor Gajah*; ஆங்கிலம்: *Alor Gajah Municipal Council*); (சுருக்கம்: **MPAG**) என்பது மலேசியா, மலாக்கா, அலோர் காஜா மாவட்டத்தின் அலோர் காஜா நகரத்தை நிர்வகிக்கும் உள்ளூர் நகராட்சி ஆகும். மலாக்கா மாநில அரசாங்கத்தின் கீழ் இந்த நகராட்சி செயல்படுகிறது.  
அலோர் காஜா நகராட்சியின் பிரதான தலைமையகம், அலோர் காஜாவில், அலோர் காஜா நகராட்சி தலைமையகத்தில் அமைந்துள்ளது.  
உள்ளூராட்சிச் சட்டம் 1976, (சட்டம் 171)-இன் பிரிவு 3-இன் கீழ்; அலோர் காஜா நகரின் உள்ளூர் நகராண்மைக் கழகமாக 1 சூலை 1978-இல் நிறுவப்பட்டது. அதன்பின்னர், மே 1, 2003-இல் அலோர்காஜா நகராட்சியாக தரம் உயர்த்தப்பட்டது.
# அலோர் காஜா நகராட்சி

## செயல்பாடுகள்

அலோர் காஜா நகராட்சியின் செயல்பாடுகள்:  
- அலோர் காஜா நகர மேலாண்மை;
- அலோர் காஜா நகர நகரத் திட்டமிடல்;
- அலோர் காஜா நகரத்தின் கட்டடங்கள் கட்டுப்பாடு;
- பொதுச் சுகாதாரம்; கழிவு மேலாண்மை;
- சுற்றுச்சூழல் பாதுகாப்பு;
- நகர்ப்புற உள்கட்டமைப்பின் பொது பராமரிப்பு;
- சமூகப் பொருளாதார மேம்பாடு.
# லோலேட்டா ஹாலோவே

லோலேட்டா ஹாலோவே (நவம்பர் 5, 1946 - மார்ச் 21, 2011) "ஹிட் அண்ட் ரன்" மற்றும் " லவ் சென்சேஷன் " போன்ற டிஸ்கோ பாடல்களுக்கு பெயர் பெற்ற ஒரு அமெரிக்கப் பாடகர் ஆவார். டிசம்பர் 2016 இல், *பில்போர்டு* அவரை 95 வது வெற்றிகரமான நடனக் கலைஞர் என்று பெயரிட்டது. *இன்டிபென்டன்ட்* இதழின் படி, ஹாலோவேவின் பிரபலமான இசை 1989 பிளாக் பாக்ஸ் தனிப்பாடல் "ரைடு ஆன் டைம் " போன்ற மின்னணுசார் மற்றும் ஆட்ட இசைகளில் பயன்படுத்தப்பட்டது. இதனால் ஹாலோவே மிகவும் பிரலமான பெண் பாடகராகக் கருதப்படுகிறார்.
# லோலேட்டா ஹாலோவே

## இறப்பு

மார்ச் 21, 2011 அன்று 64 வயதில் ஹலோவே இதய செயலிழப்பால் இறந்தார். அவர் நான்கு குழந்தைகளைப் பெற்றார்.
# மேடலின் பியர்தோ

**மேடலின் பியர்தோ** (* Madeleine Biardeau* ) (16 மே 1922 நியோர்டு - 1 பிப்ரவரி 2010 செர்வக்சு ) பிரான்சைச் சேர்ந்த இந்தியவியலாளர் ஆவார்.
# மேடலின் பியர்தோ

## ஆரம்ப கால வாழ்க்கை

மேட்லின் பியர்தோ சிறு தொழில்முனைவோர்களின் நடுத்தர வர்க்க குடும்பத்தில் பிறந்தார். பாரிசின் தென்மேற்கு புறநகரில் உள்ள அப்போது சிறுமிகளுக்கு மட்டுமே அனுமதிக்கப்ப்ட்டிருந்த ஒரு பிரெஞ்சு சமூகப்பள்ளியில் கல்வி பயின்றார். அங்கு இவர் தத்துவம் பயின்றார். கீழை நாடுகளின் ஆன்மீகத்தில் ஈர்க்கப்பட்டார். இடது கத்தோலிக்க சூழலுக்கு நெருக்கமாகவும், கத்தோலிக்க மதத்தை கடைப்பிடிப்பவராக இருந்தபோதிலும் வலுவான மதச்சார்பற்ற உணர்வைக் கொண்டிருந்ததால் இந்து தத்துவத்தைப் படிப்பதற்காக சமசுகிருதம் கற்கத் தொடங்கினார்.
# மேடலின் பியர்தோ

## இந்தியவியல்

இந்தியாவைப் பற்றி ஆர்வத்துடன், 1950 களில் இரண்டு ஆண்டுகள் திருவாங்கூர் பல்கலைக்கழகத்தில் சேர்ந்த பியர்தோ, பண்டிதர்களின் உதவியுடன் சமசுகிருத நூல்களை படித்தார். இவர் 1990கள் வரை கிட்டத்தட்ட ஒவ்வொரு ஆண்டும் இந்தியாவிற்கு வந்து சென்றார். மேலும் புனேவிலுள்ள டெக்கான் முதுகலை கல்லூரி மற்றும் ஆய்வு நிறுவனம் மற்றும் பாண்டிச்சேரி பிரெஞ்சு நிறுவனம் ஆகியவற்றில் பணிபுரியும் சமசுகிருதப் பண்டிதர்களுடன் நெருக்கமாக பணியாற்றினார். இவர் நகரங்கள் மற்றும் கிராமங்களில் உள்ள வழிபாட்டுத் தலங்களுக்குச் சென்று, பல்வேறு சாதிகளைச் சேர்ந்த மக்களைக் கணக்கெடுத்து, பல்வேறு வழிபாட்டு முறைகள் மற்றும் சடங்குகள் பற்றிய தகவல்களை சேகரித்தார்.  
புராணங்களிலும் அத்வைத வேதாந்தத்திலும் உள்ள தத்துவங்களை விரிவாகப் படித்தார். மந்தன மிஸ்ரர், வாசஸ்பதி மிஸ்ரர் மற்றும் பரத்ஹரி ஆகியோரின் படைப்புகளை இவர் பிரெஞ்சு மொழியில் மொழிபெயர்த்தார். 1964 இல் (பிரெஞ்சு மொழியில்) “பாரம்பரிய பிராமணியத்தில் அறிவு கோட்பாடு மற்றும் பேச்சின் தத்துவம் ” என்ற தனது முனைவர் பட்ட ஆய்வுக் கட்டுரையை எழுதினார்.  
இந்து இதிகாசங்கள் பியர்தோவின் பங்களிப்பில் ஒரு முக்கிய பகுதியாக இருந்தது. *மேரி-கிளாட் போர்ச்சர்* மற்றும் *பிலிப் பெனாய்ட்* என்ற இரண்டு அறிஞர்களுடன் இணைந்து இவர் வால்மீகியின் இராமாயணத்தை பிரெஞ்சு மொழியில் மொழிபெயர்த்தார் (1991). 2002 இல் வெளியிடப்பட்ட மகாபாரதத்தின் இரண்டு திருத்தப்பட்ட தொகுதிகள் இவரது கடைசி முக்கியப் படைப்பாகும். சுருக்கமாக, மகாபாரதத்தை பௌத்தத்திற்கு எதிரான அறிவார்ந்த மற்றும் மதரீதியான எதிர்வினையாக மேடலின் பியர்தோ கருதினார். பிரஞ்சு மொழியில் “பியர்தோவின் மகாபாரதம் ”என்ற தலைப்பில், அந்த உரை “பிராமணியத்தின் அடிப்படை உரை” என கருதப்படுகிறது.
# மேடலின் பியர்தோ

## இறப்பு

மேட்லின் பியர்தோ 2008 இல் பிரான்சிலுள்ள சமூக இடமான செர்வெக்சில் தங்கியிருந்தார். மேலும் 2010 இல் இறந்தார்.
# மேடலின் பியர்தோ

## நூல் பட்டியல்

- Histoires de poteaux : Variations védiques autour de la Déesse hindoue, École Française d'Extrême Orient, 2005.
- Stories about Posts: Vedic Variations around the Hindu Goddess (1994). . Translated by Alf Hiltebeitel.
- L'hindouisme, anthropologie d'une civilisation, Flammarion, 1995.
- *Hinduism: The Anthropology of a Civilization* (1994). . Translated by Richard Nice.
- *Le Mahabharata*, Le Seuil, 2002. A two-edition French translation of the Mahabharata.